Document ID: 31990R2218

KOMISSION ASETUS (ETY) N:o 2218/90,
annettu 30 päivänä heinäkuuta 1990,
viiniköynnöslajikkeiden luokittelemisesta annetun asetuksen (ETY) N:o 3800/81 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1325/90(2), ja erityisesti sen 13 artiklan 5 kohdan,
sekä katsoo, että
yhteisössä viljeltäväksi hyväksyttyjen viiniköynnöslajikkeiden luokitus on laadittu komission asetuksella (ETY) N:o 3800/81(3), sellaisena kuin se on viimeksi muutettuna asetuksella (ETY) N:o 1543/89(4),
tiettyjen viininvalmistukseen käytettävien viinirypälelajikkeiden viljelysoveltuvuus on todettu tyydyttäväksi tietyissä Espanjan hallintoyksiköissä komission asetuksen (ETY) N:o 2314/72(5), sellaisena kuin se on muutettuna asetuksella (ETY) N:o 3296/80(6), mukaisessa tutkimuksessa; viininvalmistukseen käytettävät viinirypälelajikkeet olisi luokiteltava näissä samoissa hallintoyksiköissä hyväksyttyjen viiniköynnöslajikkeiden luokkaan neuvoston asetuksen (ETY) N:o 2389/89(7) 11 artiklan 1 kohdan b alakohdan mukaisesti,
olisi suotavaa täydentää viininvalmistukseen käytettävien viinirypälelajikkeiden luokitusta lisäämällä tietyissä Espanjan, yhdessä Ranskan ja yhdessä Kreikan hallintoyksiköissä hyväksyttyihin ja suositeltaviin lajikkeisiin tiettyjä lajikkeita, jotka ovat kuuluneet niiden välittömässä läheisyydessä olevan hallintoyksikön luokitukseen vähintään viisi vuotta ja jotka tämän vuoksi täyttävät asetuksen (ETY) N:o 2389/89 11 artiklan 1 kohdan a alakohdan ensimmäisessä luetelmakohdassa säädetyn edellytyksen,
olisi korjattava puutteet lisäämällä yhdessä Espanjan ja kahdessa Kreikan hallintoyksikössä hyväksyttyjen lajikkeiden luokitukseen pöytäviinin valmistukseen käytettäviä viinirypälelajikkeita asetuksen (ETY) N:o 2389/89 11 artiklan 1 kohdan b alakohdan mukaisesti,
kokemus on osoittanut, että viinejä, jotka ovat peräisin yhdessä Ranskan ja kahdessa Kreikan hallintoyksikössä sekä koko Yhdistyneen kuningaskunnan alueella hyväksyttyjen tai tilapäisesti hyväksyttyjen viininvalmistukseen tai syötäväksi tarkoitettujen viinirypälelajikkeiden luokasta, voidaan yleensä pitää hyvälaatuisina; tämän vuoksi olisi luokiteltava nämä lajikkeet samassa Ranskan hallintoyksikössä, samoissa Kreikan hallintoyksiköissä ja koko Yhdistyneessä kuningaskunnassa suositeltaviksi lajikkeiksi asetuksen (ETY) N:o 2389/89 11 artiklan 2 kohdan a alakohdan mukaisesti,
olisi täydennettävä luokitusta lisäämällä siihen viininvalmistukseen käytettäviä viinirypälelajikkeita ja tiettyjä syötäväksi tarkoitettuja viinirypälelajikkeita, joiden viljelysoveltuvuus on todettu kokeissa tyydyttäväksi; asetuksen (ETY) N:o 2389/89 11 artiklan 1 kohdan b alakohdan säännösten mukaisesti nämä lajikkeet voidaan hyväksyä tilapäisesti tietyissä Ranskan hallintoyksiköissä ja koko Yhdistyneen kuningaskunnan alueella,
kokemus on osoittanut, että edellytykset kahden viiniköynnöslajikkeen säilyttämiseen suositeltavien viiniköynnöslajikkeiden luokassa koko Yhdistyneen kuningaskunnan alueella eivät enää täyty; tästä syystä on suotavaa luokitella nämä lajikkeet samalla alueella hyväksytyiksi lajikkeiksi asetuksen (ETY) N:o 2389/89 11 artiklan 2 kohdan b alakohdan mukaisesti, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 3800/81 liitettä tämän asetuksen liitteen mukaisesti.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä heinäkuuta 1990.

Labels: 3
5
6